Case ID: 1208378
Sentence 22: Bu baxımdan mübahisənin mahiyyətinin hansı hüquq münasibətləri müstəvisində dayanmasının, bu cür hüquq münasibətlərinə xas olan və onu səciyyələndirən xüsusiyyətlərin, habelə həmin münasibətlərin subyekt tərkibinin dəqiq müəyyənləşdirilməsi məhkəmə aidiyyəti məslələrinin doğru həll edilməsi üçün mühüm əhəmiyyət kəsb edir və mübahisənin mülki iş, yaxud da kommersiya mübahisəsi kateqoriyasına aid edilməklə müvafiq olaraq ümumi və ya kommersiya məhkəməsində həll olunmasının təmin edilməsi maddi hüquq normalarının tələblərinə ciddi riayət olunmasını şərtləndirir.Sahibkarlıq fəaliyyətilə əlaqədar münasibətlər “Sahibkarlıq fəaliyyəti haqqında” Azərbaycan Respublikası Qanunu (bundan sonra –Qanun) ilə nizamlanır.Həmin Qanunun 2-ci maddəsinin 1-ci bəndində göstərilir ki, sahibkarlıqla bağlı münasibətlər mülkiyyət formasından, fəaliyyət növündən və sahəsindən asılı olmayaraq Azərbaycan Respublikasının Konstitusiyası, “Azərbaycan Respublikasının dövlət müstəqilliyi haqqında” Konstitusiya aktı, “Azərbaycan Respublikasının iqtisadi müstəqilliyi haqqında” Konstitusiya Qanunu, Azərbaycan Respublikasının Mülki Məcəlləsi, “Sahibkarlıq sahəsində aparılan yoxlamaların tənzimlənməsi və sahibkarların maraqlarının müdafiəsi haqqında” Azərbaycan Respublikasının Qanunu, bu Qanun və bunların əsasında qəbul edilmiş digər qanunvericilik aktları ilə tənzimlənir.Sahibkarlıq fəaliyyəti şəxsin müstəqil surətdə həyata keçirdiyi, əsas məqsədi əmlak istifadəsindən, malların istehsalından və (və ya) satışından, işlər görülməsindən və ya xidmətlər göstərilməsindən mənfəət (fərdi sahibkarlar tərəfindən gəlir) götürülməsi olan fəaliyyətdir (Qanunun 1-ci maddəsi).